Gretsiya shimolida ichida 41 nafar muhojir bo‘lgan yuk mashinasi ushlandi. Ular havo yetishmasligidan halok bo‘lishi mumkin edi (video)

Gretsiya shimoli-sharqidagi Ksanti shahrida ichida 41 nafar nolegal muhojir bo‘lgan yuk mashinasi ushlandi. Transport ichidagi odamlar havo yetishmasligidan halok bo‘lishi mumkin edi, deb xabar berdi “RIA Novosti”.

Politsiya konteyner tashuvchi yuk mashinasini pulli avtotrassa to‘lovini amalga oshirish nuqtasida to‘xtatgan.
Konteyner ichida 41 nafar nolegal muhojir bo‘lgan. Ularning aksariyati nafas olishga qiynalgan va shu sababli Ksanti va Kavalidan og‘ir ahvoldagi odamlarni shifoxonaga yetkazish uchun tez tibbiy yordam mashinalari chaqirilgan.


Konteyner ichida nafas olish og‘ir bo‘lgan va yo‘lovchilarning Salonikovga yetib borgunga qadar omon qolishi dargumon edi. Mashina ichidagi migrantlar yoshi 20 dan 30 gacha bo‘lgan erkaklar bo‘lgan. Ularning afg‘onistonliklar ekani aniqlangan.
 Iroqlik muhojir tobutga yashirinib Britaniyaga kirishga urindi
Polistiya muhojirlarni noqonuniy yo‘l bilan tashigan gumonlanuvchi shaxsni hibsga olgan, qo‘lga olingan haydovchi gruziyalik ekanligi aytilmoqda.

Avval to‘rt oy ichida Gretsiyaga 40 ming nafar muhojir va qochoq kirib kelgani, mamlakatning ayrim viloyatlarida mahalliy aholi ularning o‘zlari yashaydigan hududlarga ko‘chirib o‘tkazilishiga qarshi norozilik namoyishlari o‘tkazayotgani xabar qilingandi.